CELEX: 32021R0810
Language: lt
Date: 2021-05-20 00:00:00
Title: Komisijos įgyvendinimo reglamentas (ES) 2021/810, kuriuo iš dalies keičiamos Įgyvendinimo reglamento (ES) 2021/808 pereinamojo laikotarpio nuostatos, taikomos tam tikroms Sprendimo 2002/657/EB II priede išvardytoms medžiagoms (Tekstas svarbus EEE)

2021 5 21   
               
               
                  LT
               
               
                  Europos Sąjungos oficialusis leidinys
               
               
                  L 180/112
               
            
         KOMISIJOS ĮGYVENDINIMO REGLAMENTAS (ES) 2021/810
         2021 m. gegužės 20 d.
         kuriuo iš dalies keičiamos Įgyvendinimo reglamento (ES) 2021/2021/808 pereinamojo laikotarpio nuostatos, taikomos tam tikroms Sprendimo 2002/657/EB II priede išvardytoms medžiagoms
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (1), ypač į jo 34 straipsnio 6 dalį,
         kadangi:
         
                     (1)
                  
                  
                     Komisijos įgyvendinimo reglamentu (ES) 2021/2021/808 (2) panaikinamas, inter alia, Komisijos sprendimas 2002/657/EB (3). To sprendimo 4 straipsnyje kartu su jo II priedu nustatyti farmakologiškai aktyvių medžiagų chloramfenikolio, nitrofurano metabolitų, medroksiprogesterono acetato ir žaliojo malachito mažiausi privalomi aptikti kiekiai tam tikrose matricose;
                  
               
                     (2)
                  
                  
                     Komisijos reglamento (ES) 2019/1871 (4) 8 straipsnyje nustatytos pereinamojo laikotarpio nuostatos dėl uždraustų farmakologiškai aktyvių medžiagų kontrolės atskaitos taškų (KAT). Į Sprendimo 2002/657/EB II priedą įtraukti chloramfenikolio, nitrofurano metabolitų ir žaliojo malachito bei žaliojo leukomalachito sumos mažiausi privalomi aptikti kiekiai turėtų būti taikomi kaip KAT iš trečiųjų šalių importuojamiems gyvūniniams maisto produktams ir Sąjungoje iki 2022 m. lapkričio 27 d. pagamintiems gyvūniniams maisto produktams;
                  
               
                     (3)
                  
                  
                     todėl Reglamento (ES) 2019/1871 8 straipsnyje nurodytais tikslais Sprendimo 2002/657/EB II priedas turėtų būti toliau taikomas iki 2022 m. lapkričio 27 d.;
                  
               
                     (4)
                  
                  
                     siekiant išlaikyti tęstinumą, šis reglamentas turėtų būti taikomas nuo tos pačios dienos kaip Įgyvendinimo reglamentas (ES) 2021/2021/808;
                  
               
                     (5)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2021/2021/808 7 straipsnis pakeičiamas taip:
            
               
                  „7 straipsnis
                  Panaikinimas ir pereinamojo laikotarpio priemonės
                  Sprendimai 2002/657/EB ir 98/179/EB panaikinami nuo šio reglamento įsigaliojimo dienos.
                  Tačiau iki 2026 m. birželio 10 d. Sprendimo 2002/657/EB I priedo 2 ir 3 punktuose nustatyti reikalavimai toliau taikomi metodams, kurie buvo validuoti iki šio reglamento įsigaliojimo dienos.
                  Reglamento (ES) 2019/1871 8 straipsnio antroje pastraipoje nurodytais tikslais Sprendimo 2002/657/EB II priedas toliau taikomas iki 2022 m. lapkričio 27 d.“
               
            
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gegužės 20 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 95, 2017 4 7, p. 1.
         
            (2)  2021 m. kovo 22 d. Komisijos įgyvendinimo reglamentas (ES) 2021/2021/808 dėl maistiniams gyvūnams skiriamų farmakologiškai aktyvių medžiagų liekanų analizės metodų veiksmingumo bei rezultatų aiškinimo ir dėl mėginių ėmimo metodų, kuriuo panaikinami sprendimai 2002/657/EB ir 98/179/EB (žr. šio Oficialiojo leidinio p. 84).
         
            (3)  2002 m. rugpjūčio 14 d. Komisijos sprendimas 2002/657/EB dėl Tarybos direktyvos 96/23/EB nuostatų dėl analizės metodų tinkamumo ir rezultatų aiškinimo įgyvendinimo (OL L 221, 2002 8 17, p. 8).
         
            (4)  2019 m. lapkričio 7 d. Komisijos reglamentas (ES) 2019/1871 dėl gyvūniniuose maisto produktuose aptinkamų neleidžiamų farmakologiškai aktyvių medžiagų kontrolės atskaitos taškų, kuriuo panaikinamas Sprendimas 2005/34/EB (OL L 289, 2019 11 8, p. 41).